**(Lonkkanivelen arviointi ja) lonkkapunktio**

|  |  |  |
| --- | --- | --- |
| **1. Lyhyt kuvaus** | Erikoistuva osaa lonkkaoireisen potilaan tutkimisen kliinisesti ja ultraäänen avulla. Hallitsee lonkkanivelen punktion tekemisen yhteistyössä avustavan henkilökunnan kanssa. Erikoistuva kykenee hyvään vuorovaikutukseen potilaan ja tiimin kanssa ja tunnistaa oman osaamisensa rajat ja pyytää apua tarvittaessa. | |
| **2. Keskeiset CanMEDS-roolit** | Lääketieteellinen osaaminen  Yhteistyötaidot  Vuorovaikutustaidot  Johtaminen | |
| **3. Suoritusta koskevat odotukset -tiedot -taidot -asenteet** | - Osaa arvioida lonkkanivelen tilanteen kliinisen tutkimuksen avulla  - Osaa tunnistaa uä:llä lonkan normaalirakenteet.  -Tunnistaa uä:llä synoviitin ja erotusdiagnostiikan kannalta muut oleelliset löydökset (mm. nivelrikko).  - Tietää lonkkapunktion indikaatiot ja kontraindikaatiot ja mahdolliset riskit  - Informoi potilasta toimenpiteen hyödyistä ja mahdollisista haitoista  - Hallitsee aseptiikan  - Tietää/osaa valita toimenpiteessä käytetyt välineet (neula jne.)  - Hallitsee toimenpiteen vaiheet ja suorittaa punktion turvallisesti ultraääniohjauksessa  - Osaa pyytää tarvittavat analyysit nivelnestenäytteestä  - Osaa arvioida tarvitaanko/ onko turvallista injisoida glukokortikoidia niveleen  - Osaa valita tarkoituksenmukaisen glukokortikoidivalmisteen ja injisoitavan määrän  - Tietää ja tunnistaa mahdolliset välittömät komplikaatiot  - Hallitsee hyvän vuorovaikutuksen potilaan kanssa tehden toimenpiteestä potilaalle mahdollisimman miellyttävän  - Kommunikoi avustavan henkilökunnan kanssa selkeästi ja hyvää vuorovaikutustapaa noudattaen  - Antaa potilaalle selkeät ohjeet jatkohoidosta  -Tekee riittävät sairaskertomusmerkinnät toimenpiteestä | |
| **4. Ehdotuksia arviointimenetelmiksi -miten arvioit edistymistä** | **Arviointimenetelmät:**  - DOPS, toimenpiteen havainnointi  - Avustavan henkilöstön haastattelu  **Pätevyyden taso:**  I taso: tunnistaa lonkan synoviitin uä:llä, seuraa ja avustaa ohjaajan tekemää toimenpidettä  II taso: suorittaa toimenpiteen itsenäisesti ohjaajan läsnäollessa ja avustaessa tarpeen mukaan  III taso: suorittaa toimepiteen itsenäisesti, ohjaaja on tavoitettavissa nopeasti tarvittaessa apuun  IV taso: suorittaa toimenpiteen itsenäisesti ja raportoi toimenpiteen jälkeen ohjaajaa | |
| **5. Päiväys, suositus ja allekirjoitus -voimassaoloaika** | **Erikoistuva tarvitsee vielä harjoitusta** | **Hyväksyn erikoistuvan suorituksen** |